|  |
| --- |
|  |

**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

**(ЯВОР ГЕЧЕВ)**

***(Дата на утвърждаване: 08.11.2022 г..)***

**УКАЗАНИЯ ЗА ПРИЛАГАНЕ НА ДЪРЖАВНА ПОМОЩ**

**„Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“**

**І. ОБЩИ ПОЛОЖЕНИЯ**

1. **Правно основание**

**1.1.** Раздел 2.1. и съотносимите разпоредби от Временна рамка за мерки за държавна помощ при кризи в подкрепа на икономиката след агресията на Русия срещу Украйна (2022/C 280/01) първо изменение;

**1.2.** Чл. 11, ал. 2, т. 1 и чл. 12, ал. 1, т. 2 от Закона за подпомагане на земеделските производители;

**1.3.** Решение на Управителен съвет на Държавен фонд „Земеделие“ с Протокол № 198 от 26.08.2022 г., Протокол № 202 от 08.11.2022 г.

1. **Цел на помощта**

Осигуряване на достатъчна ликвидност за земеделските стопани от първичното селскостопанско производство – животновъди, отглеждащи едри и дребни преживни животни, коне и пчелни семейства, и производители на плодове и зеленчуци, маслодайна роза, ориз, винени лозя, черупкови плодове (орехи, бадеми и лешници), салати и марули, бамя, тиквички и тютюн, за да се противодейства на негативното влияние на руската агресия срещу Украйна и/или от наложените санкции или предприетите ответни мерки, и за осигуряване на непрекъснатостта на икономическата дейност.

1. **Вид и форма на помощта**

Помощта се предоставя под формата на преки безвъзмездни средства на земеделски стопани от първичното селскостопанско производство – животновъди, отглеждащи едри и дребни преживни животни, коне и пчелни семейства, и производители на плодове и зеленчуци, маслодайна роза, ориз, винени лозя, черупкови плодове (орехи, бадеми и лешници), салати и марули, бамя, тиквички и тютюн, за компенсиране на част от повишените разходи за производство.

1. **Бенефициери**

**4.1.** **Помощта се предоставя на земеделски стопани** (животновъди, отглеждащи едри и дребни преживни животни, коне, пчелни семейства, производители на плодове и зеленчуци, винени лозя, маслодайна роза, ориз, черупкови плодове (орехи, бадеми и лешници), салати и марули, бамя, тиквички и тютюн), които:

* са регистрирани по реда на Наредба № 3 от 1999 г. за създаване и поддържане на регистър на земеделските производители (не се отнася за тютюнопроизводители);
* са регистрирани по реда на Наредба № 22 от 21 декември 2016 г. за реда за воденето на регистър на тютюнопроизводителите и регистър на лицата, които притежават разрешение за изкупуване на суров тютюн и регистрирани през 2022 г. в Регистър на тютюнопроизводителите – при кандидатстване за тютюн;
* са регистрирани в Лозарския регистър поддържан от ИАЛВ за 2022 г. – при кандидатстване за винено грозде;
* отговарят на определението за малки и средни предприятия съгласно Приложение І от Регламент (ЕС) 702/2014;
* не са в открито производство за обявяване в несъстоятелност или да не са обявени в несъстоятелност;
* не са в производство по ликвидация.
* нямат изискуеми задължения към Държавен фонд „Земеделие” (ДФЗ). В случай на налични изискуеми и ликвидни задължения към Фонда, същите се прихващат от помощта.

**4.2. Помощта не се предоставя** на предприятия, които не са изпълнили разпореждане за възстановяване вследствие на предходно решение на Комисията, с което помощта се обявява за неправомерна и несъвместима с вътрешния пазар.

**4.3. Специфични изисквания според направление за кандидатстване:**

**4.3.1. Едри и дребни преживни животни:**

**а)** На подпомагане подлежат земеделски стопани, **с подадено заявление по реда на Наредба №5 от 27.02.2009 г. за условията и реда за подаване на заявления по схеми и мерки за директни плащания за Кампания 2022** за подпомагане на животни по която и да е от схемите за обвързано подпомагане за животни и/или по Преходна национална помощ за овце-майки и/или кози-майки, обвързана с производството (ПНДЖ3), отглеждащи едри и/или дребни преживни животни, в зависимост от вида, категорията и минималния брой животни **по една от съответните схеми** за подпомагане, както следва:

• Схема за обвързано подпомагане за млечни крави (СМлК);

• Схема за обвързано подпомагане за млечни крави под селекционен контрол (ЕЖСК – мляко);

• Схема за обвързано подпомагане за млечни крави в планински райони (5 – 9 животни) (СМлК – пл);

• Схема за обвързано подпомагане за месодайни крави и/или юници (СМКЮ);

• Схема за обвързано подпомагане за месодайни крави под селекционен контрол (ЕЖСК – месо);

• Схема за обвързано подпомагане за биволи (биволи);

• Схема за обвързано подпомагане за овце-майки и кози-майки под селекционен контрол (ДПЖСК);

• Схема за обвързано подпомагане за овце-майки и кози-майки в планински райони (10 – 49 животни) (ДПЖ – пл);

• Схема за преходна национална помощ за овце-майки и кози-майки, обвързана с производството (ПНДЖ 3).

**б)** Земеделските стопани по т. 4.3.1, б.“а“ се подпомагат за установения допустим брой животни след извършване на административни проверки в ИИС на БАБХ "Ветис" **към 29 август 2022 г. за всички схеми за обвързано подпомагане и към 18 септември 2022 г. за преходна национална помощ за овце-майки и/или кози-майки (ПНДЖ3) и данните от извършени ПнМ по обвързаните схеми за подпомагане и ПНДЖ 3 за кампания 2022.**

**в)** Данните за броя на допустимите за подпомагане по настоящата схема животни в стопанството на кандидата, се определя въз основа на данните в ИСАК. Заявените животни и стопанството следва да отговаря на критериите за допустимост, регламентирани в Наредба № 3 от 17.02.2015 г. за условията и реда за прилагане на схемите за директни плащания*(Допълнение с решение на УС, Протокол № 202 от 08.11.2022г.)*

**4.3.2. Коне:**

**а)** На подпомагане подлежат земеделски стопани, отглеждащи **коне под селекционен контрол през 2022 година;**

**б)** **Допустимият за подпомагане брой коне под селекционен контрол се определя на база заявените по схемата за държавна помощ, но не повече от наличните в ИИС на БАБХ "Ветис" по данни от ИАСРЖ към 16 септември 2022 г.**

**4.3.3. Пчелни семейства:**

**а)** На подпомагане подлежат земеделски стопани, отглеждащи пчелни семейства през **2022 година**;

**б) Допустимият за подпомагане брой пчелни семейства се определя на база заявения брой по настоящата схема за държавна помощ, но не повече от** **броя пчелни семейства, вписани в регистъра на земеделските стопани, до края на срока по чл. 5, ал. 3 от Наредба № 3** от 1999 г. за създаване и поддържане на регистър на земеделските стопани, който **срок за 2022 г. е 10 юни.** Данните се предоставят от МЗм.

**4.3.4. Плодове и зеленчуци, винено грозде, маслодайна роза, ориз и тютюн:**

**а)** На подпомагане подлежат земеделски стопани, **с подадено заявление по реда на Наредба №5 от 27.02.2009 г. за кампания 2022**, отглеждащи плодове и/или зеленчуци (ябълки, круши, кайсии/зарзали, праскови/нектарини, череши, вишни, ягоди, малини, сливи, десертно грозде, винено грозде, домати полски, краставици полски, корнишони, патладжан, пипер полски, домати оранжерийни, краставици оранжерийни, пипер оранжериен, картофи, лук, чесън, моркови, зеле, дини и пъпеши), маслодайна роза, ориз, черупкови плодове (орехи, бадеми и лешници), салати и марули, бамя, тиквички, късни есенни зеленчуци (зеле, салати и марули).

**б) Земеделските стопани по т. 4.3.4, б.“а“,** отглеждащи плодове и/или зеленчуци (ябълки, круши, кайсии/зарзали, праскови/нектарини, череши, вишни, ягоди, малини, сливи, десертно грозде, домати полски, краставици полски, корнишони, патладжан, пипер полски, домати оранжерийни, краставици оранжерийни, пипер оранжериен, картофи, лук, чесън, моркови, зеле, дини и пъпеши), **се подпомагат за заявените площи** **по схемите за обвързано подпомагане за плодове и зеленчуци за Кампания 2022,**  но не повече от установените за подпомагане площи, след извършените административни и/или проверки на място по СЕПП за Кампания 2022. *(след извършване на последващ контрол до месец декември 2022 г.* ***по първоначален слой "Площи допустими за подпомагане"****) (Допълнение с решение на УС, Протокол № 202 от 08.11.2022 г.)*

Схемите за обвързано подпомагане за плодове и зеленчуци за Кампания 2022 са както следва:

* Схема за обвързано подпомагане за плодове (основна група: ябълки, круши, праскови/нектарини, кайсии/зарзали, череши, вишни, ягоди и малини) (СП – основна);
* Схема за обвързано подпомагане за плодове (сливи и десертно грозде) (СП – други);
* Схема за обвързано подпомагане за зеленчуци (домати, краставици, корнишони и патладжан) (СЗ – ДККП);
* Схема за обвързано подпомагане за зеленчуци (пипер) (СЗ – П);
* Схема за обвързано подпомагане за зеленчуци (картофи, лук и чесън) (СЗ – КЛЧ);
* Схема за обвързано подпомагане за зеленчуци (моркови, зеле, дини и пъпеши) (СЗ – МЗДП);
* Схема за обвързано подпомагане за оранжерийни зеленчуци (СЗо);

**в) Земеделските стопани по т. 4.3.4, б.“а“,** се подпомагат за площи с винено грозде, маслодайна роза, ориз, черупкови плодове (орехи, бадеми и лешници), салати и марули, бамя, тиквички, се подпомагат за заявените площи по **Схемата за единно плащане на площ за Кампания 2022,** но не повече от установените за подпомагане площи, след извършените административни и/или проверки на място по СЕПП за Кампания 2022. *(след извършване на последващ контрол до месец декември 2022 г.* ***по първоначален слой "Площи допустими за подпомагане"****) (Допълнение с решение на УС, Протокол № 202 от 08.11.2022 г.)*

**г)** Земеделските стопани по т. 4.3.4, б.“а“, отглеждащи късни есенни зеленчуци се подпомагат за парцелите заявени по СЕПП за кампания 2022 със съответните кодове в ИСАК: Тритикале (пролетно) – 111042; Ечемик (пролетен) – 111062; Овес (пролетен) – 111072; Фасул (зърно) – 112010; Нахут – 112020; Грах за зърно (зимен) – 112041; Грах за зърно (пролетен) (вкл. фуражен) – 112042; Бакла за зърно – 112050; Едногодишни зърнено-житни – 131030; Едногодишни зърнено-бобови – 131040; Фий – 131041; Репко – 131043; Зелен грах – 141100, **в рамките на размера на установената площ с култура /късно зеле, салати и марули/ след проверка на място извършена от ОСЗ, но не повече от заявената по СЕПП за кампания 2022.** Обобщените данни от протоколите се предоставят от МЗм, в срока по т.4.1.1 от Раздел II *(Допълнение с решение на УС, Протокол № 202 от 08.11.2022 г.)*

**д) Тютюнопроизводители се подпомагат за засети площи с тютюн през 2022 г.** **Допустимите за подпомагане площи с тютюн се определят на база заявените площи по схемата за държавна помощ, но не повече от площите, вписани в Регистъра на тютюнопроизводителите за 2022 г.** Данните се предоставят от МЗм

**е)** Данните за допустимите за подпомагане площи по настоящата схема се определят въз основа на данните в ИСАК,при прилагане на относимите разпоредби наНаредба № 3 от 17.02.2015 г. за условията и реда за прилагане на схемите за директни плащания и/или посочените специфични условия в т. 4.3.4. За кандидатите, заявили площи с ягоди оранжерийно производство и/или малини оранжерийно производство, допустимостта ще се определя след извършване на проверка на място, съгласно т.3.4. на Раздел II от настоящите указания. *(Допълнение с решение на УС, Протокол № 202 от 08.11.2022 г.)*

1. **Срок на прилагане: Дата на въвеждане на схемата и продължителност на прилагане**

Помощта се прилага след постановяване на положително решение на Европейската комисия за съвместимост с правилата в областта на държавните помощи.

Помощта се прилага от датата на решението на Европейската комисия – 17.08.2022 г. до 31.12.2022 г.

1. **Максимален интензитет на помощта:**

Съгласно точка 42, буква а) от Кризисната рамка – **до 62 000 евро (121 261 лв.)** на предприятие с дейност в първичното производство на селскостопански продукти.

1. **Бюджет по схемата**

Бюджетът на помощта е в размер на **426 000 000 лв.**

Бюджетът по помощта е разпределен в следните направления:

* Едри и дребни преживни животни, коне и пчелни семейства – **204 000 000 лв.**;
* Плодове и зеленчуци (ябълки, круши, кайсии/зарзали, праскови/нектарини, череши, вишни, ягоди полски, малини полски, сливи, десертно грозде, домати полски, краставици полски, корнишони, патладжан, пипер полски, домати оранжерийни, краставици оранжерийни, пипер оранжериен, ягоди оранжерийни, малини оранжерийни, картофи, лук, чесън, моркови, зеле, дини и пъпеши), маслодайна роза, ориз, винени лозя, черупкови плодове (орехи, бадеми и лешници), салати и марули, бамя, тиквички и тютюн – **222 000 000 лв.**

Бюджетът на помощта се утвърждава с решение на УС на ДФ „Земеделие“.

1. **Приемливи разходи**

**8.1.** За определяне размера на помощта, са взети предвид част от разходите, свързани с производство на първична селскостопанска продукция. Помощта се изчислява на база определени ставки по направление и видове животни/култури*.*

Помощта покрива част от общото увеличение на производствените разходи.

**8.2. Размер на помощта за едно животно ЕПЖ, ДПЖ:**

* млечни крави под селекционен контрол – 468 лв.
* млечни крави – 371 лв.
* млечни крави в планински райони – 371 лв.
* месодайни крави и/или юници – 323 лв.
* месодайни крави под селекционен контрол – 396 лв.
* биволи – 420 лв.;
* овце-майки и/или кози-майки под селекционен контрол – 66 лв.
* овце майки и/или кози майки в планински райони – 50 лв.
* овце майки и/или кози майки, за животните по Преходна национална помощ за овце-майки и/или кози-майки, обвързана с производството (ПНДЖ 3) – 50 лв.

**8.3. Размер на помощта за едно животно под селекционен контрол:**

* коне - 100 лв.

**8.4. Размер на помощта за едно пчелно семейство:**

* пчелно семейство – 20 лв.

**8.5. Размер на помощта за плодове и зеленчуци, винени лозя, маслодайна роза, ориз, черупкови плодове (орехи, бадеми и лешници), салати, марули, бамя, тиквички и тютюн:**

* ябълки, круши, кайсии/зарзали, праскови/нектарини, череши/вишни, ягоди, малини – 2 779 лв./ха;
* сливи и десертно грозде – 2 779 лв./ха;
* домати полски, краставици полски, корнишони, патладжан – 2 880 лв./ха;
* пипер полски – 3 673 лв./ха;
* домати оранжерийни, пипер оранжериен, краставици оранжерийни:

**– за** домати оранжерийни, пипер оранжериен, краставици оранжерийни, отглеждани в **отопляеми оранжерии – 68 060 лв./ха** ;

**– за** домати оранжерийни, пипер оранжериен, краставици оранжерийни, отглеждани в **неотопляеми оранжерии – 5 538 лв./ха** ;

* ягоди оранжерийни, малини оранжерийни – 19 330 лв./ха
* картофи, лук, чесън – 2 781 лв./ха;
* моркови, зеле, дини и пъпеши – 2 511 лв./ха;
* винено грозде – 449 лв./ха;
* маслодайна роза – 1 557 лв./ха;
* ориз – 449 лв./ха;
* черупкови плодове (орехи, бадеми и лешници) – 449 лв./ха;
* салати и марули – 1 630 лв./ха;
* бамя – 2 242 лв./ха;
* тиквички – 1 758 лв./ха;
* тютюн - 1 118 лв./ха.

**8.6.** След изплащане на помощта в срока по т.4.3 на Раздел II и разпределяне на бюджета по направления, в случай на наличие на остатъчен ресурс, същият ще бъде преразпределен с коефициент в съответното направление.

При недостиг в рамките на определения ресурс по направления, се прилага коефициент на редукция, с който се преизчислява размерът на помощта на всеки кандидат.

При наличие на остатъчен бюджет след извършване на последващия контрол в декември месец 2022 по т.4.3.4, б. „б“ и „в“ на Раздел I, същият ще бъде преразпределен с коефициент в съответното направление.

Преразпределението по т.4.3.4, б. „б“ и „в“ на Раздел I ще се извърши след проверки за допустимост по предоставения със заповед на министъра първоначален слой „Площи, допустими за подпомагане“, валиден за кампания 2022. *(Допълнение с решение на УС, Протокол № 202 от 08.11.2022 г.)*

Преизчислението на остатъчен ресурс по т. 4.3.1 ще се извърши след отстраняване на установени неточности в информационната система на БАБХ и преминали проверки за допустимостпо схемите за обвързана подкрепа за кампания 2022, без проверката за реализация. *(Допълнение с решение на УС, Протокол № 202 от 08.11.2022 г.)*

а) В случай на положителна разлика след преизчисленията за съответния бенефициер, се извършва доплащане в срока по т. 4.4. на Раздел II от настоящите указания.

б) В случай на отрицателна разлика след преизчисленията за съответния бенефициер, се предприемат действия по събиране на надплатените суми.

**ІІ. ПРЕДОСТАВЯНЕ НА ПОМОЩТА**

Указанията за прилагане на помощта, условията за кандидатстване и сроковете за изплащане се утвърждават с решение на Управителния съвет на Държавен фонд “Земеделие”.

**1. Ред за кандидатстване.**

**1.1.** Лицата по т.4 от Раздел I на настоящите указания подават заявление за подпомагане **в Общински служби земеделие (ОСЗ) към ОД“Земеделие“ на МЗм** по постоянен адрес на физическото лице (при кандидатстване на ФЛ) и по седалището на едноличния търговец или юридическото лице (при кандидатстване на ЕТ и ЮЛ). Кандидатства се лично или чрез упълномощено лице, след представяне на нотариално заверено пълномощно по образец, изготвен от ДФЗ.

**1.2.** Служителите от ОСЗ оказват помощ на кандидатите по т. 1.1. от настоящия Раздел, при подаване на заявленията за подпомагане. Заявлението за подпомагане се разпечатва от ИСАК в два екземпляра и се подписва от кандидата/упълномощеното лице. Всяко заявление получава номер, който се генерира автоматично. Датата на разпечатване и подписване на заявлението се счита за дата на подаване на заявлението за подпомагане в ДФЗ.

**1.3.** Един екземпляр от заявлението се предоставя на кандидата или на упълномощеното от него лице. Вторият екземпляр се предоставя на ДФЗ, като ОСЗ са длъжни да предоставят заявленията за подпомагане и придружаващите ги документи на отдел "Прилагане на схемите и мерките за подпомагане" (ОПСМП) при ОД на ДФЗ в областта, в която се намира общинската служба. Предаването се извършва периодично с приемно-предавателен протокол.

**1.4.** Служител на ОПСМП проверява предоставените документи за окомплектованост и легитимност. Когато при проверката се констатират непълноти или несъответствия, служител на ОПСМП уведомява кандидата на посочения от него в заявлението телефон. Кандидатът следва в рамките крайния срок по т. 4.2. от настоящия Раздел да се яви в ОПСМП и да отстрани откритите непълноти или несъответствия. В случай че кандидатът за подпомагане не се яви в указания срок в ОПСМП за отстраняване на непълнотите или несъответствията, се счита, че няма подадено валидно заявление за подпомагане и неговото администриране се прекратява.

**1.5.** След обобщаване на приетите заявления, ДФ „Земеделие”определя размера на помощта на всеки бенефициер при спазване условието по т. 8.6. от Раздел I на настоящите указания.

**1.6.** ДФЗ взема решение за одобрение на заявлението или прави отказ.

**1.7.** ДФЗ предоставя информация на НАП за предстоящите плащания на земеделските стопани, бенефициери по схемата за подпомагане.

**1.8.** Помощта се изплаща по посочената IBAN сметка на земеделския стопанин.

**1.9.** ДФЗ изпраща Уведомително писмо на земеделския стопанин за изплатения размер на помощта или направения отказ.

**2. Документи за предоставяне на помощта**

**2.1.** **Кандидатите прилагат следните документи:**

**а)** заявление, генерирано от системата, в което се декларира:

* ЕИК *(за ЕТ и ЮЛ)*;
* IBAN сметка и BIC код на обслужващата банка;
* броят на животните/пчелните семейства/размерът на площта, за която се кандидатства;
* наличие/липса на друго публично финансиране за същите приемливи разходи;
* че не е предприятие, на което са наложени санкции, приети от ЕС, включително, но не само:
* не е физическо или юридическо лице, сдружение или орган, изрично посочени в правните актове за налагане на тези санкции;
* не е предприятие, притежавано или контролирано от физически или юридически лица, сдружения или органи, срещу които са наложени санкции от страна на ЕС; или
* не е предприятие, осъществяващо дейност в отрасли, подложени на санкции, приети от ЕС, доколкото помощта би подкопала целите на съответните санкции
* че няма неизпълнени разпореждания за възстановяване вследствие на предходно решение на Комисията, с което помощта да се обявява за неправомерна и несъвместима с вътрешния пазар;

**б)** решение на компетентния орган на управление на юридическото лице за кандидатстване по схемата *(не се отнася за ЕТ).*

**в**) производителите на оранжерийна продукция в отопляеми оранжерии следва да представят някой от следните документи: одобрен инвестиционен проект или договор за доставка на топлоенергия с доставчик, който произвежда и продава топлоенергия, или разрешително за водовземане от минерална вода с цел отопление, или договор за доставка на природен газ (метан), или счетоводен документ за придобито отоплително съоръжение (котел).

**2.2. Документи, издадени служебно в резултат на извършени проверки от отдели ПСМП, ОД на ДФ „Земеделие“.**

а) разпечатка от проверка за открито производство за обявяване в несъстоятелност или обявени в несъстоятелност.

б) разпечатка от проверка за производство по ликвидация.

в) извлечение от регистър „Лоши вземания“ в ИСАК, удостоверяващо дали бенефициера има изискуеми задължения към Фонда.

г) разпечатка от Лозарския регистър предоставен от ИАЛВ (при кандидатстване за винено грозде).

**3. Контрол и отговорности.**

**3.1.** ДФЗ извършва контрол за съответствие с условията за допустимост на бенефициерите съгласно т. 4 от Раздел I на настоящите указания и окомплектованост на документите по т. 2 от настоящия Раздел.

**3.2.** ДФЗ контролира общата стойност на помощта по настоящата схема за държавна помощ да не надхвърля левовата равностойност на 62 000 евро (121 261 лв.)на бенефициер.

**3.3.** ДФ „Земеделие“ извършва последващ контрол по отношение на заявените площи по т.4.3.4, б. „б“ и „в“ от Раздел I, след проверки за допустимост по предоставения със заповед на министъра първоначален слой „Площи, допустими за подпомагане“, валиден за кампания 2022. По т. 4.3.1 от Раздел I извършва преизчисление след отстраняване на установени неточности в информационната система на БАБХ и преминали проверки за допустимост по схемите за обвързана подкрепа за кампания 2022, без проверката за реализация. *(Допълнение с решение на УС, Протокол № 202 от 08.11.2022 г.)*

**3.4.** ДФ „Земеделие” може по всяко време да изисква информация и документи от земеделските стопани във връзка с доказването на правомерното предоставяне на помощта.

**3.5.** ДФ „Земеделие” извършва проверка на място на земеделските стопани, кандидатствали за подпомагане с площи с ягоди оранжерии и/или малини оранжерии.

**3.6.** ДФ “Земеделие“ извършва административна проверка на земеделските стопани, кандидатствали за отопляеми оранжерии. При извършени проверка на място по други схеми за подпомагане се вземат резултатите от проверката, но не повече от заявените площи по схемата.

**3.7.** При деклариране на неверни данни и представяне на неистински документи, вземането на Фонда става изискуемо и земеделският стопанин възстановява получените средства, заедно със законната лихва от датата на получаването им.

**3.8.** При наличие на обстоятелства по т. 8.6., б. „б“ от Раздел I на настоящите указания, бенефициерът възстановява надвзетите средства, заедно със законната лихва от датата на получаването им.

**3.9.** Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ „Земеделие“ по реда на ЗПЗП, АПК и ДОПК.

**4. Срокове на помощта** *(Допълнение с решение на УС, Протокол № 202 от 08.11.2022 г.)*

**4.1.** Срок за подаване на заявленията – **от 01 до 16 септември 2022 г.**

**4.1.1 Срок за допълнителен прием на заявления – от 14 до 18 ноември 2022 г.**

**4.2.** Срок за отстраняване на открити непълноти или несъответствия по т. 1.4. на Раздел II от настоящите указания: **до 21 септември 2022 г.**

**4.2.1** Срок за отстраняване на открити непълноти или несъответствия по т. 1.4. на Раздел II от настоящите указания по допълнителния прием: **до 25 ноември 2022 г.**

**4.3. Срок за изплащане на помощта: до 28 септември 2022 г.**

**4.3.1 Срок за изплащане на помощта на заявленията от допълнителния прием: до 23 декември 2022 г.**

**4.4. Срок за окончателно уравняване на помощта след последващ контрол: до 23 декември 2022 г.**

Допуска се изплащане на помощта и след срока, при възникнали казуси и обстоятелства, изискващи извършване на допълнително обследване допустимостта за подпомагане на съответния бенефициер.

**III. СПАЗВАНЕ НА ПРАВИЛАТА ЗА ДЪРЖАВНИ ПОМОЩИ**

1. Помощта, съгласно тази схема, е вид държавна помощ, предоставена при спазване условията на правото на Европейския съюз.

2. Помощта е част от мерките за преодоляването на сериозни затруднения в икономиката на държавата вследствие на руската агресия срещу Украйна и наложените в тази връзка санкции и предприетите ответни мерки, и има за цел да бъде преодолян недостигът на ликвидност, пред който са изправени предприятията, и да се гарантира, че затрудненията, причинени от настоящата кризисна ситуация, не намаляват тяхната жизнеспособност, особено тази на МСП.

3. Помощ за предприятия, извършващи дейност в първичното производство на селскостопански продукти не трябва да се фиксира на основата на цената или количеството продукти, пуснати на пазара.

4. Когато предприятие извършва дейност в няколко сектора, за които се прилагат различни максимални размери в съответствие с точка 41, буква а) и точка 42, буква а) от Временна рамка за мерки за държавна помощ при кризи в подкрепа на икономиката след агресията на Русия срещу Украйна, съответната държава членка гарантира чрез подходящи средства, като например осчетоводяване по отделни сметки, че за всяка от тези дейности се спазва съответният таван. Всички използвани стойности трябва да бъдат в брутно изражение, тоест преди облагане с данъци или други такси.

5. Помощта не е обвързана с условие за преместването на производствена или друга дейност на бенефициера от друга държава в рамките на ЕИП към територията на България.

6. Помощ не се предоставя на предприятия, на които са наложени санкции, приети от ЕС, включително, но не само:

* Физически или юридически лица, сдружения или органи, изрично посочени в правните актове за налагане на тези санкции;
* предприятия, притежавани или контролирани от физически или юридически лица, сдружения или органи, срещу които са наложени санкции от страна на ЕС; или
* предприятия, осъществяващи дейност в отрасли, подложени на санкции, приети от ЕС, доколкото помощта би подкопала целите на съответните санкции.

7. Временните мерки за помощ, могат да се кумулират помежду си в съответствие с разпоредбите на специфичните раздели на настоящото съобщение. Временните мерки за помощ, обхванати от Временна рамка за мерки за държавна помощ при кризи в подкрепа на икономиката след агресията на Русия срещу Украйна, могат да се кумулират с помощи в съответствие с регламентите за минимална помощ de minimis или с помощи в съответствие с регламентите за групово освобождаване, или с помощи, предоставени съгласно Временната рамка за COVID-19, при условие че се спазват разпоредбите и правилата за кумулиране от съответните регламенти и Временната рамка за COVID-19.

През 2022 г. България нотифицира схема за държавна помощ SA.102392(2022/N) при спазване на правилата на Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19 (Временна рамка COVID-19). С тази помощ беше компенсирано част от увеличението на разходите за производство на земеделските стопани през четвъртото тримесечие на 2021 г. В тази връзка през 2022 г. няма помощи по Временна рамка COVID-19, с които да се натрупва помощта по настоящата мярка, както и с други държавни и минимални помощи.

8. Земеделски стопани, които са предприятия – обект на неизпълнено разпореждане за възстановяване вследствие на предходно решение на Комисията, с което дадена помощ се обявява за неправомерна и несъвместима с вътрешния пазар нямат право на помощта.

9. Публикуване и информация – изпълнение на изискванията на Раздел 3 Мониторинг и докладване от Временна рамка за мерки за държавна помощ при кризи в подкрепа на икономиката след агресията на Русия срещу Украйна.

Към настоящия момент на уебсайта на Министерството на земеделието се поддържа актуален списък на държавните помощи, съдържащ информация за видовете помощи, период на подпомагане, правно основание, цел, форма и интензитет на помощта, както и препращане към официалния уебсайт на Комисията, където са публикувани всички държавни помощи (обобщена информация, в случаите на помощи освободени от нотификация, или решенията на ЕК относно съвместимостта с правилата за държавни помощи).

На уебсайта на предоставящия орган на държавни помощи в земеделието – Държавен фонд „Земеделие” се публикуват указания за прилагане на всички държавни помощи в земеделието, попадащи в обхвата на груповото освобождаване, минималните помощи и други данни, необходими за наблюдението и прозрачността на държавните помощи.

В Министерство на земеделието се съхранява официална документация и информация относно изпратените уведомления до Европейската комисия, решенията на ЕК за схемите за държавна помощ, помощите, попадащи в обхвата на групово освобождаване, минималните помощи и други данни, необходими за наблюдението и прозрачността на държавните помощи.

Подробните записи с информация и подкрепяща документация, чрез които може да се установи изпълнението на всички условия, определени във Временна рамка за мерки за държавна помощ при кризи в подкрепа на икономиката след агресията на Русия срещу Украйна се съхраняват за период от 10 години от датата на предоставяне на помощта.

Съгласно точка 54 от Временна рамка за мерки за държавна помощ при кризи в подкрепа на икономиката след агресията на Русия срещу Украйна, съответната информация за всяка индивидуална помощ, предоставена съгласно настоящото съобщение, в размер над 10 000 EUR в сектора на селското стопанство и рибарството, се публикува на подробния уебсайт за държавните помощи или ИТ инструмента на Комисията в срок от 12 месеца от момента на предоставянето ѝ.

10. В съответствие с чл. 10 от Закона за държавните помощи ДФ “Земеделие“ е администратор на помощта по отношение на управлението и предоставянето ѝ. В съответствие с чл. 8, ал. 2, т. 3 и т. 4 от Закона за държавните помощи дейностите по уведомяване, докладване и комуникация с Европейската комисия, се осъществяват от министъра на земеделието.

**За МЗм За ДФ ”Земеделие”**

**Заместник-министър: (П) Изпълнителен директор: (П)**

**Крум Неделков Георги Тахов**